CELEX: 32008R0457
Language: lt
Date: 2008-05-23 00:00:00
Title: 2008 m. gegužės 23 d. Komisijos reglamentas (EB) Nr. 457/2008 dėl tam tikrų prekių klasifikavimo Kombinuotojoje nomenklatūroje

27.5.2008   
            
            
               LT
            
            
               Europos Sąjungos oficialusis leidinys
            
            
               L 137/4
            
         
      KOMISIJOS REGLAMENTAS (EB) Nr. 457/2008
   2008 m. gegužės 23 d.
   dėl tam tikrų prekių klasifikavimo Kombinuotojoje nomenklatūroje
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               Siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu.
            
         
               (2)
            
            
               Reglamente (EEB) Nr. 2658/87 nustatytos Kombinuotosios nomenklatūros bendrosios aiškinimo taisyklės. Šios taisyklės taip pat taikomos bet kuriai kitai specialiomis Bendrijos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius.
            
         
               (3)
            
            
               Laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant KN kodus, nurodytus 2 skiltyje, remiantis 3 skiltyje išdėstytais motyvais.
            
         
               (4)
            
            
               Reikėtų numatyti, kad vadovaujantis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalies nuostatomis, valstybių narių muitinių išduota privalomąja tarifine informacija apie prekių klasifikavimą Kombinuotojoje nomenklatūroje, neatitinkančia šio reglamento nuostatų, jos turėtojas galėtų remtis dar tris mėnesius.
            
         
               (5)
            
            
               Šiame reglamente numatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant tos lentelės 2 skiltyje nurodytus KN kodus.
   2 straipsnis
   Vadovaujantis Reglamento (EEB) Nr. 2913/92 12 straipsnio 6 dalies nuostatomis valstybių narių muitinių išduota privalomąja tarifine informacija, neatitinkančia šio reglamento nuostatų, dar galima remtis tris mėnesius.
   3 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2008 m. gegužės 23 d.
      
         
            Komisijos vardu
         
         László KOVÁCS
         
         
            Komisijos narys
         
      
   
   
      (1)  OL L 256, 1987 9 7, p. 1. Reglamentas su paskutiniais pakeitimais, padarytais Komisijos reglamentu (EB) Nr. 360/2008 (OL L 111, 2008 4 23, p. 9).
   
      (2)  OL L 302, 1992 10 19, p. 1. Reglamentas su paskutiniais pakeitimais, padarytais Reglamentu (EB) Nr. 1791/2006 (OL L 363, 2006 12 20, p. 1).
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Gaminys – tai chromu ir fotorezistu padengta kvarco plokštelė, kurios gabaritų matmenys 15 cm (ilgis) × 15 cm (plotis) × 0,6 cm (aukštis) (vadinamoji „fotokaukių plokštelė“).
                              Eksponuota ir išryškinta plokštelė tampa fotokauke, kuri naudojama puslaidininkių įtaisų gamyboje.
                           
                        
               
                  3701 99 00
               
               
                  Klasifikuojama vadovaujantis Kombinuotosios nomenklatūros 1, 3 (a punktu) ir 6 bendrosiomis aiškinimo taisyklėmis ir KN kodus 3701 ir 3701 99 00 atitinkančiais prekių aprašymais.
                  Gaminys priskirtinas 3701 pozicijai, nes jis – neišryškinta fotografijos plokštelė, padengta šviesai jautria medžiaga (žr. SS paaiškinimų 3701 pozicijos paaiškinimus).
               
            
                  
                              2.
                           
                           
                              Gaminys – tai chromu padengta kvarco plokštelė, kurios gabaritų matmenys 15 cm (ilgis) x 15 cm (plotis) x 0,6 cm (aukštis), su uždėtu grandinės schemos paveikslu, pagamintu taip pat, kaip gaminamos eksponuotos ir išryškintos fotografijos plokštelės (vadinamoji „fotokaukė“).
                              Gaminys naudojamas puslaidininkių plokštelių gamyboje fotografiniam grandinių schemų perkėlimui ant plokštelių.
                           
                        
               
                  3705 90 90
               
               
                  Klasifikuojama vadovaujantis Kombinuotosios nomenklatūros 1, 3 (a punktu) ir 6 bendrosiomis aiškinimo taisyklėmis, 37 skirsnio 2 pastaba bei KN kodus 3705, 3705 90 ir 3705 90 90 atitinkančiais prekių aprašymais.
                  Gaminys nepriskirtinas 8486 pozicijai, nes „fotokaukė“ – atskirai vartojamas reikmuo ir keičiamasis įrankis, turintis jam būdingas savybes, o ne sudėtinė mašinos, naudojamos puslaidininkių ruošiniams arba plokštelėms gaminti, dalis.
                  Gaminys priskirtinas 3705 pozicijai, nes jis – eksponuota ir išryškinta fotografijos plokštelė, naudojama nejudamam vaizdui projektuoti ant plokštelės.
               
            
                  
                              3.
                           
                           
                              Prietaisas, skirtas dienos šviesos intensyvumui patalpoje padidinti, sudarytas iš išgaubto prizminio lęšio, vamzdžių sistemos ir sklaidančiųjų lęšių.
                              Prietaisas surenka šviesą per ant stogo įrengtą kupolą ir vidinės šviesą atspindinčios sistemos priemonėmis nukreipia ją į patalpos, kurioje šviesa išsklaidoma, lubas.
                           
                        
               
                  9013 80 90
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis bei KN kodus 9013, 9013 80 ir 9013 80 90 atitinkančiais prekių aprašymais.
                  Prietaisas nepriskirtinas 9405 pozicijai kaip šviestuvas ar apšvietimo įranga, nes jis nėra šviesos šaltinis, o tik ją surenka, nukreipia ir išsklaido optinėmis priemonėmis.
                  Todėl gaminys laikytinas optiniu prietaisu ir priskirtinas 9013 pozicijai.